سلمان، ایران ایله عربیستان آراسینداکی گؤروشمهلری دگرلندیردی
کرال سلمان، بو گؤروشمهلرین اگمنلیگه سایغی، ایچ ایشلرینه قاریشماما و تروریست قروپلارا و میلیسلره هر جور دستگین کسیلمهسی اوزرینه قورولموش بیر امکداشلیق ایلیشکیلری قورما یولونو آچاجاغینی اومود ائتدیگینی ایفاده ائتدی
سعودی عربیستان کرالی سلمان بن عبدالعزیز، اؤلکهسینین، ایران ایله گووهن اولوشدورماق اوچون ائدیلهن ایلک گؤروشمهلرین ملموس نتیجهلر وئرمهسینی اومود ائتدیگینی آچیقلادی.
کرال سلمان، آمریکا بیرلشمیش دؤولتلرینین نیویورک شهریندهکی بیرلشمیش میللتلر ۷۶.جی عمومی قورولوندا تلهکنفرانس واسطهسی ایله بیر دانیشما گرچکلشدیردی.
ایرانین قونشو بیر اؤلکه اولدوغونو و اونونلا ایلک گؤروشمهلرین گووهن آرتیریجی ملموس نتیجهلره یول آچاجاغینی اومود ائتدیکلرینی ایفاده ائدن کرال سلمان، آیریجا بو گؤروشمهلرین اگمنلیگه سایغی، ایچ ایشلرینه قاریشماما و تروریست قروپلارا و میلیسلره هر جور دستگین کسیلمهسی اوزرینه قورولموش بیر امکداشلیق ایلیشکیلری قورما یولونو آچاجاغینی اومود ائتدیگینی ایفاده ائتدی.
عربیستانین خاریجی سیاستینین دیالوگو و باریشچیل حل یوللارینی دستکلدیگینه دقت چکهن کرال سلمان آنجاق اؤلکهسینین ایرانین نوکلئر سلاح گلیشدیرمهسینی اؤنلهمهیه ایستیقامتلی اولوسلارآراسی چابالاری دستکلدیگینی ایفاده ائتدی.
دانیشماسیندا فیلیسطین مسئلهسینه ده توخونان کرال سلمان، ۱۹۶۷ سرحدلرینده باشکندی دوغو قدس اولان مستقیل بیر فیلیسطین دؤولتی قورمانین اؤنمینی وورغولادی.
ایلگیلیلی خبرلر
ایران-دا کوروناویروسدان گوندهلیک اؤلوم سایی یئنیدن آرتیب
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
ایران-دا زنجیرواری قضا اولوب، 20-دن چوخ شخص یارالانیب
بونو ایرانین عاجیل یاردیم تشکیلاتینین سؤزچوسو مجتبی خالدی دئییب.
عراقین قوزئیینده بؤیوک عملیات
«تسلیم اول» چاغریلارینا آتیشلا قارشیلیق وئرهن چوخ ساییدا تروریست ضررسیزلشدیریلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab